ΑΝΑΚΟΙΝΩΣΗ ΓΙΑ ΜΕΤΑΦΟΡΕΙΣ ΖΩΝΤΩΝ ΖΩΩΝ ΤΥΠΟΥ 12
Σας ενημερώνουμε ότι  σύμφωνα με την με αρ. πρωτ. 137954/29-6-2026 εγκύκλιο του Υπουργείου Αγροτικής Ανάπτυξης & Τροφίμων έχουν τροποποιηθεί κάποιες παρεκκλίσεις που ίσχυαν για οχήματα μεταφοράς ζώντων ζώων για ταξίδια άνω των 8 ωρών και έως 12 ώρες εντός της χώρας ( Μεταφορείς Τύπου 12).

Οι μεταφορείς με άδεια μεταφορέα τύπου 12 θα πρέπει να προσαρμόσουν τεχνικά τα οχήματά τους σύμφωνα με τις νέες απαιτήσεις και συγκεκριμένα στην ύπαρξη:

1. Μονωμένης ανοιχτόχρωμης οροφής

2. Συστήματος αερισμού με ανεμιστήρες

3. Αισθητήρων για τη θερμοκρασία συστήματος καταγραφής των θερμοκρασιών και συστήματος προειδοποίησης

και κατόπιν σχετικής αίτησης στα αρμόδια Τμήματα Κτηνιατρικής και επιθεώρησης των οχημάτων να λάβουν επικαιροποιημένη- νέα απόφαση μεταφορέα Τύπου 12 και πιστοποιητικό καταλληλότητας οχήματος ή οχημάτων. 

Προσοχή! Έχει οριστεί καταληκτική ημερομηνία η 30η Νοεμβρίου 2026. 
Όλα τα πιστοποιητικά έγκρισης οχημάτων και οι άδειες μεταφορέων τύπου 12 θα ανακληθούν αυτόματα μετά το πέρας της καταληκτικής ημερομηνίας συμμόρφωσης.
Κατά τη διάρκεια της μεταβατικής περιόδου για όσα οχήματα δεν έχουν προσαρμοστεί θα ισχύουν τροποποιήσεις σχετικά με την πυκνότητας φόρτωσης, τη φόρτωση ανά όροφο και την έκδοση ή μη κτηνιατρικού πιστοποιητικού σύμφωνα με την παραπάνω εγκύκλιο του Υπουργείου Αγροτικής Ανάπτυξης & Τροφίμων.
Περισσότερες πληροφορίες στις κατά τόπους κτηνιατρικές υπηρεσίες.                                                                          

